tartuNLP/wikipedia-smugri-20251201 huggingface dataset:
Elektrofoor

Elektrofoor on seade kõrge elektripinge tekitamiseks elektrostaatilise induktsiooni põhimõttel. Niisugust seadet kasutasid teadlased 18. sajandil elektrinähtuste uurimisel. Elektrofoori edasiarendus on elektrostaatiline generaator.
Elektrofoor koosneb isoleerpidemega metallkettast ja eboniit- või klaaskettast, mis asetseb maandatud metallplaadil. See alusplaat ja ülemine metallketas moodustavad kondensaatori, mille vahel on dielektrik. Eboniitketast näiteks karusnahaga hõõrudes tekitatakse sellel negatiivne elektrilaeng (elektronide ülekaal) ja sellega kaasnev elektriväli. Kui lähendada metallketas klaaskettale, paiknevad elektronid selles väljas elektrostaatilise induktsiooni toimel ümber nii, et metallketta alumine pool saab positiivse laengu (negatiivsete laengute puudujäägi). Kui nüüd selle ketta ülemisel poolel tekkinud negatiivne laeng maandada, näiteks seda sõrmega puudutades, eemalduvad negatiivsed laengud maasse ja kettale jääb positiivne laeng. 
Laetud kondensaatori elektroodide vahel tekib pinge formula_1, mis on võrdeline antud laenguga formula_2 (vaadeldaval juhul seda suurem, mida suuremad on kettad) ja pöördvõrdeline mahtuvusega formula_3: 
formula_4.
Kui hakata metallketast klaasplaadist eemaldama, väheneb kondensaatori mahtuvus ja vastavalt tõuseb plaatidevaheline pinge, mis võib ulatuda kilovoltidesse. Kui lähendada pidemest ülespoole tõstetud metallkettale maandatud metallvarras, tekib elektriline ülelöök sädelahendusena.
Elektrofoori põhimõttel saab kõrget pinget tekitada ka muudetava mahtuvusega kondensaatori plaatide vahel, kui anda neile elektrilaeng välisest alalispinge allikast. Kui näiteks laadida maksimaalse mahtuvuse asendis pöördkondensaator ja hakata siis rootori plaate pöörates mahtuvust vähendama, võib plaatidevaheline pinge tõusta kuni ülelöögini.
Elektrostaatiline masin

Elektrostaatiline masin ehk elektrostaatiline generaator on elektrimasin kõrge alalispinge tekitamiseks, kusjuures elektrilaengute nihe ja ülekanne toimub elektrostaatilise induktsiooni põhimõttel. Elektrostaatilised masinad kasutavad energia muundamisel elektrivälja, erinevalt magnetvälja kasutamisel põhinevatest elektrodünaamilistest generaatoritest.
19. sajandil väljatöötatud elektrostaatiliste masinate tüüpidest on tuntuim inglise leiutaja James Wimshursti poolt 1878 konstrueeritud generaator, mille edasiarendused võimaldasid saada kuni 100 kilovoldist pinget ja mis leidsid kõrgepinge allikana kasutamist vähe energiat nõudvate elektrinähtuste uurimisel, edaspidi eelkõige demonstratsioonivahendina.
Ehitus ja tööpõhimõte.
Masina põhiosadeks on kaks isolerainest (enamasti klaasist) ketast, millele on kleebitud lehtmetallist sektorid (skeemil ruudud A ja B). Need lähestikku paiknevad kettad pannakse käsivändaga vastassuundades pöörlema.
Juhtivatel sektoritel on ka paigalseisvate ketaste korral erinevad jääklaengud, mis ketaste pöörlemisel indutseerivad tugevamaid laenguid vastasketta sektorites. Laengud kogutakse sektoritel libisevate metallharjade paari abil kerakujulistele väljundelektroodidele ja kondensaatoreina toimivatesse Leideni purkidesse. Lisaks kogumisarjadele libiseb kummagi plaadi sektoril diametraalselt paigutatud ja omavahel ühendatud harjade paar, nn tasandusharjad. Elektroodikuulide vahel tekib piisavalt kõrge pinge korral sädelahendus. Pinge suurus sõltub ketaste läbimõõdust ja voolutugevus (sädeme võimsus) ketaste pöörlemiskiirusest. 
Laengute vastastikuse võimenduse tagamiseks on harjad sektorite suhtes paigutatud ja ühendatud nii, et ketaste pöörlemisel jääb vastastikuste harjade alla vähemalt kaks sektorit. Eeldame, et sektor A1 kannab esialgu positiivset ja vastasolev sektor B1 negatiivset jääklaengut. Kui A1 liigub vasakule ja B1 paremale, siis nende elektrilised potentsiaalid kasvavad selle töö arvel, mida tehakse vastandmärgiliste laengute vahel valitseva tõmbejõu ületamiseks. Kui A1 jõuab kohakuti sektoriga B2, mis on sel hetkel kontaktis harjaga Y, siis on tal juba kõrgem positiivne potentsiaal, mis kutsub esile laengu jagunemise Y ja Y1 vahel läbi tasandusjuhtme. Kasvanud negatiivne laeng kandub sektorisse B2 ja positiivne laeng tasandusjuhtme kaudu ketta diametraalsele sektorile, mida sel hetkel puudutab hari Y1. Ketaste edasisel pöörlemisel A1 kontakteerub harjaga Z ja annab osa laengust väljundahelasse (metallkuulile, Leideni purki). Edasi jõuab sektor A1 harja X alla, mis on tasandusjuhtme abil ühendatud harjaga X1, ja kasvatab jälle positiivset laengut tulenevalt negatiivse sektori B2 eemaldumisest (see on sel hetkel vastakuti A-ketta sektoriga, mis kontakteerub harjaga X1).
Van de Graaffi generaator

Van de Graaffi generaator on elektrostaatiline seade kõrge elektripinge (kuni 10 miljonit volti) tekitamiseks liikuva lindiga elektrilaenguid transportides. Lintgeneraatori töötas välja USA füüsik Robert Jemison Van de Graaff 1929. aastal.
Graaffi generaatori põhiosa on isoleerainest (siidist, kummist) lint, mis liigub üle rullide (joonisel ülemine metallist ja alumine isoleerainest). Lindi ülemine osa koos rulliga on paigutatud positiivseid laenguid koguvasse metallkuplisse. Lindi laengutega loovad kontakti metallkiududest harjad, kusjuures ülemisel harjal on ühendus metallkupliga. Alumine rull on harja kaudu ühenduses negatiivse elektroodiga (metallkuuliga). 
Lihtsas generaatoris saadakse elektrilaengud hõõrdeelektrina (lindi ja alumise rulli vahel), kõrgema pinge seadmetes aga eraldi allikast koroonalahenduse abil. Lint. mis pannakse liikuma alumist rulli ringiajava elektrimootoriga, kannab positiivseid elektrilaenguid ülemise harja kaudu kuplile. Kupli sisemuses kui Faraday puuris elektriväli puudub, mis teebki võimalikuks laengute ülekande läbi ülemise harja. Samanimeliste laengute vastastikune tõukejõud surub järjest uusi laenguid metallkupli välispinnale juurde ja kupli potentsiaal negatiivse elektroodi (maa) suhtes kasvab kuni sädelahenduseni kupli ja negatiivse elektroodi vahel.
Niisuguse elektrostaatilise generaatori kasutegur on madal – mõne protsendi ringis.
Hõõrdeelekter

Hõõrdeelekter ehk triboelektriline efekt on füüsikaline nähtus, mis seisneb elektrilaengute tekkimises kahe keha vastastikusel hõõrdumisel ja seejärel teineteisest eemaldamisel. Seejuures elektriseeruvad mõlemad kehad ja neil tekivad võrdsed vastandmärgilised laengud. Kui näiteks klaasi hõõruda siidiga, siirdub mingi hulk elektrone klaasilt siidile. Kuna elektron on negatiivse laenguga elementaarosake, siis tekib siidil negatiivne ja klaasil positiivne laeng. Nähtus on tuntud juba antiikajast seoses hõõrutud merevaigu võimega ainekübemeid külge tõmmata (siit tulevad ka nimetused "elekter" ja "elektron": merevaik on kreeka keeles "ēlektron").
Hõõrumisel elektriseeruvad mõlemad kehad, kui nad on mittejuhtivast ainest ja neile võib elektrilaeng jääda pikaks ajaks püsima. Hõõrdeelektri laeng võib teatud tingimustel koguneda ka elektrit juhtivasse kehasse, kui seda hõõruda mittejuhtivast ainest kehaga. 
Ühed ained annavad hõõrdumisel elektrone kergemini ära kui teised ehk ainetel on erinev elektronafiinsus. Selle omaduse järgi saab ained järjestada triboelektrilisse ritta, harilikult positiivsest negatiivse laengu suunas. Niisuguse rea mistahes hõõrdepaaris loovutab eespool olev aine järgmisele elektrone. 
Triboelektrilise rea moodustavad näiteks isoleerained:
[+] klaas, nailon, vill, siid, paber, puuvill, eboniit (kõvakummi), polüester, polüetüleen, polüpropüleen, polüvinüülkloriid, räni, teflon [–] 
Hõõrdeelekter tekib ohtliku kaasnähtusena paljudes tootmisprotsessides, eriti tekstiili- ja paberitööstuses. Võimalike küllaltki suurte elektrostaatiliste laengute kõrvaldamise meetmetena on kasutusel näiteks metallist seadmeosade maandamine ja õhu muutmine elektrit juhtivaks ioniseerimse teel.
Uuendtoit

Uuendtoit on toit või toidu koostisosad, mida pole enne 15. maid 1997. aastal Euroopa Liidu territooriumil inimeste toiduna olulisel määral kasutatud.
Uuendtoit kuulub vähemalt ühte järgmistest kategooriatest:
Johannes Chemnitzer

Johannes Chemnitzer (24. märts 1929 Wildenfels – 1. november 2021) oli Saksa DV partei- ja riigitegelane.
Johannes Chemnitzer oli pärit töölisperekonnast. Rahvakooli lõpetamise järel õppis ta kaubanduskoolis. 1946. aastal astus ta Saksa Vaba Noorsoo Liitu ja Saksamaa Sotsialistlikku Ühtsusparteisse. Aastatel 1948–1951 õppis Zwickaus ja Elbisbachis kutsekoolis põllumajandust. Alates 1949. aastast oli ta Saksa Vabade Ametiühingute Koondise liige. 1952–1955 oli Chemnitzer Saksamaa Sotsialistliku Ühtsuspartei Zwickau piirkonna põllumajandussekretär. 1955–1958 õppis ta Moskvas NLKP KK juures asuvas Kõrgemas Parteikoolis. 1958–1962 oli ta Saksamaa Sotsialistliku Ühtsuspartei Gera ringkonna põllumajandussekretar. Alates 1963. aastast oli ta Rahvakoja (parlamendi) liige. 1963–1989 oli Chemnitzer Neubrandenburgi ringkonna Saksamaa Sotsialistliku Ühtsuspartei allorganisatsiooni esimene sekretar. Alates 1967. aastast oli ta Saksamaa Sotsialistliku Ühtsuspartei Keskkomitee liige. 1974–1989 oli ta Saksa DV Kaitsekomitee liige. 8. novembril 1989 valiti ta Saksamaa Sotsialistliku Ühtsuspartei Keskkomitee Poliitbüroo liikmekandidaadiks ja Keskkomitee põllumajandussekretariks. 10. novembril 1989 aga vabastati ta kõigist ametitest ja heideti 13. detsembril 1989 Saksamaa Sotsialistlikust Ühtsusparteist välja.
2016. aasta pretendentide turniir

2016. aasta male MM-võistluste tiitlipretendentide turniir (inglise keeles "World Chess Championship Candidates Tournament 2016") oli 2016. aastal Moskvas peetud male MM-võistluste pretendentide turniir. 
Turniiri võitis Venemaad esindav 26-aastane suurmeister Sergei Karjakin, kes sai õiguse kohtuda MM-tiitlimatšis valitseva maailmameistri Magnus Carlseniga. 
2016. aasta pretendentide turniir peeti märtsis 2016 Moskvas. Osavõtjaid oli kaheksa. Mängiti kaks ringi ringsüsteemis (kokku 14 vooru), ajakontrolliga 100 minutit 40 käigule, seejärel 50 minutit järgmisele 20 käigule, mille järel anti 15 minutit mängu lõpuni ühes 30 sekundi lisandumisega iga käigu kohta. 
Reglement määratles, et kui osavõtjad kogusid võrdse arvu punkte, siis sai määravaks omavaheliste kohtumiste seis, kui see osutus viigliseks, siis sai määravaks suurem võitude arv, kui ka see oli võrdne, siis sai määravaks parem Bergeri koefitsient. Kui ka see oli võrdne, siis otsustas lisapartiide tulemus. 
Turniir kuulus 22. kategooriasse. Peakohtunikuna tegutses Austria rahvusvaheline arbiiter Werner Stubenvoll.
Auhinnafond moodustas 420 000 eurot (esikohale tulnud maletaja sai 95 000 eurot).
STS-89

STS-89 oli NASA Space Shuttle'i programmi missioon, mida teenindas kosmosesüstik Endeavour.
Missioon startis 23. jaanuaril 1998 ja selle raames külastati Vene kosmosejaama Mir, kuhu viidi varustust ning vahetati jaama meeskonnaliikmeid.
Endeavour naasis Maale 31. jaanuaril.
Laul tulipunasest lillest

"Laul tulipunasest lillest" (soome keeles "Laulu tulipunaisesta kukasta") on Johannes Linnankoski romaan, mis ilmus 1905. 
Romaani peategelane on noor mees, kes kannab palke jõe ääres ja võlub mitut neitsit.
Eesti Draamateater tõi 1938. aastal lavale selle romaani põhjal tehtud lavastuse.
Nõudluse hinnaelastsus

Nõudluse hinnaelastsus (inglise keeles "price elasticity of demand") on mõõtühikuta näitaja, mis iseloomustab nõutava koguse muutust üheprotsendilise hinnatõusu korral.
Elastsus (elasticity).
Majandusteadus pole absoluutne teadus nagu füüsika või keemia, sest inimfaktori tõttu esineb nähtusi, mida pole võimalik kindlates ühikutes väljendada . Tavaliselt jaguneb elastsus mitteelastseks, elastseks ja ühikelastseks nõudluseks. Nõudlust isloomustab kahanev astmefunktsioon, mille puhul nõudlus on kogu nõudlusfunktsiooni määramispiirkonnas konstantne.
Elastne nõudlus (elastic demand).
Nõudlust defineeritakse kui sellist kogust kaupu ja teenuseid, mida tarbijad teatud hinnataseme juures ostaksid.
Nõudlus on elastne, kui elastsuskoefitsiendi absoluutväärtus on ühest suurem (|e|&gt;1). Astmefunktsioonina esitades on optimaalse hinna leidmiseks vajalik, et |e|&gt;1. Nõudluskõvera kuju iseloomustab nõudluse elastsust hindade muutudes. 
Nõudlus on elastne toodete ja teenuste puhul, millel on mitmeid asenduskaupu. Näiteks mandariinid ja apelsinid võivad teineteist asendada. Apelsinide hinna tõustes ostetakse rohkem mandariine ja vastupidi (ristelastsus). Elastse nõudluse puhul on hinnatõus nt 20%, aga koguse langus 45%.
Mitteelastne nõudlus (inelastic demand).
Mitteelastsed on kaubad, millest loobumine halvendaks oluliselt indiviidi heaolu, näiteks teatud ravimid, kütus, elekter jne.
Nõudlus on mitteelastne, kui |e|&lt;1.
Artiklis "Inelastic Demand, Formula, Curve, and Examples" on toodud järgnev näide kütuse kohta:
0,1/0,25=0,4
, kus väärtus 0,1 näitab kütuse protsentuaalset muutust;
ning 0,25 näitab hinna protsentuaalset muutust.
Artiklis "The Impact of Food Prices on Consumption: A Systematic Review of Research on the Price Elasticity of Demand for Food" on uuritud toidukaupade elastsust ning leitud, et toidukaupade ja mittealkohoolsete jookide hinnaelastsus varieerub 0,27-st 0,81-ni. Kõige mitteelastsemad olid antud uurimuse kohaselt munad (0,27) ja kõige vähem mitteelastsed väljaspool kodu söödav toit (sh kiirtoit).
Täielikult mitteelastne nõudlus on võimalik erandolukordades, näiteks kui püütakse osta endale elutähtis ravim selle hinnast hoolimata.
Ühikelastne nõudlus (unit elastic demand).
Nõudmine on ühikelastne, kui |e|=1. Ühikelastse nõudluse korral optimumi ei ole ja tuleks müüa võimalikult vähe ja võimalikult kõrge hinnaga. Elastsus saab olla väärtusega üks siis, kui kauba või teenuse kogus muutub proportsionaalselt sama palju hinnaga. Ühikelastse kauba või teenuse puhul on hinnatõus näiteks 15% ja tarbitava koguse langus 15%.
Mário Centeno

Mário José Gomes de Freitas Centeno (sündinud 9. detsembril 1966 Olhãos) on Portugali majandusteadlane ja poliitik, ta kuulub Sotsialistlikku Parteisse. Alates 20. juulist 2020 on ta Portugali Panga president.
Ta oli 26. novembrist 2015 kuni 15. juulini 2020 Portugali rahandusminister. 13. jaanuarist 2018 kuni 13. juulini 2020 oli ta Eurorühma president.
Ta õppis majandust Lissaboni ülikooli majanduse ja ärijuhtimise teaduskonnas, mille lõpetas aastal 1990. Aastal 1993 sai ta magistriks rakendusmatemaatika alal; aastal 1998 sai ta Harvardi ülikoolis majandusteaduse magistriks, aastal 2000 majandusteaduse doktoriks.
Isiklikku.
Ta on abielus ja tal on kolm last.
Thoinot Arbeau

Thoinot Arbeau on Prantsuse vaimuliku Jehan Tabourot' (17. märts 1520 Dijon – 23. juuli 1595 Langres) anagrammiline pseudonüüm. Thoinot Arbeau on tuntud peamiselt oma teosega "Orchésographie", mis käsitleb 16. sajandi Prantsusmaa seltskonnatantse.
"Orchésographie" ilmus Langres'is 1589. aastal. See dialoogivormis traktaat pakub rikkalikult infot seltskondliku käitumise kohta tantsusaalis ning muusikute ja tantsijate suhtlemise kohta. Teos sisaldab arvukalt puulõikeid tantsijatest ja muusikutest ning rohkeid muusikanäiteid koos põhjalike juhistega sammude kohta, mis oli märkimisväärne innovatsioon tolleaegses tantsunotatsioonis.
Raamatu on inglise keelde tõlkinud Mary Stewart Evans, toimetanud Julia Sutton. 
Arbeau tegeles ka astronoomiaga ning avaldas teose "Compot et Manuel Kalendrier, par lequel toutes personnes peuvent facilement apprendre et sçavoir le cours du Soleil et de la Lune et semblablement les festes fixes et mobiles que l’on doit célébrer en l’Eglise, suyvant la correction ordonné par notre Saint Pére Grégoire XIII" ('kalender, mille järgi kõik inimesed saavad hõlpsasti tundma õppida Päikese ja Kuu käiku ning samas ka liikumatuid ja liikuvaid pühi, mida Kirik tähistab, vastavalt parandustele, mille pani ette meie isa püha Gregorius XIII'), Langres: Jehan des Preyz, 1582.
Tualettpaber

Tualettpaber on pehme paber, mida kasutatakse peale urineerimist ja roojamist päraku ümbruse puhastamiseks väljaheite jääkidest.
Esimesed teated paberi kasutamisest hügieenilistel eesmärkidel pärinevad Hiinast 6. sajandist enne meie aega ning tualettpaberi suuremahuline tootmine sai alguse 14. sajandil. Tänapäevane tualettpaber pärineb 19. sajandist, selle leiutas Joseph Gayetty 1857. aastal, selle perforeeritud ja lehe rebimist lihtsustava versiooni leiutas Seth Wheeler 1871. aastal. Tualettpaber oli algselt pakendatud, rullina hakati seda pakkuma aastast 1907.
Osad tualettpaberi kaubamärke lisasid 2023. aastal enda toodetavatesse tualettpaberitesse per- ja polüfluoroalkaane (PFAS).
Rulli paigutus.
Tualettpaberi rulli saab paigutada seinakinnitusele nii, et sellest rebitav paberiosa on rulli peal või rulli all. Näiteks uuring USA-s on näidanud, et 60–70% eelistab esimest varianti. Oma tualettpaberi versioonile patenti taotlenud Wheeler kujutas joonisel samuti tänapäeval eelistatuimat paigutust.
Antwerpeni Sümfooniaorkester

Antwerpeni Sümfooniaorkester tegutseb Flandrias ja nende kodusaal on uus Antwerpenis. Orkestri peadirigent on Elim Chan ja audirigent Philippe Herreweghe.
Ajalugu.
Orkestri ajalugu ulatub aastasse 1895, mil linna loomaaia lähedusse ehitati esimene kontserdisaal. Sealtpeale on Antwerpeni Sümfooniaorkester kujundanud endale soliidse maine ühe Belgia parima orkestrina, kelle ees on seisnud peadirigentidena , ja ning kellega on teinud koostööd maailmanimega solistid. Hooajast 2019/2020 on orkestri uus peadirigent Hongkongist pärit tõusev täht (*1986).
Kuninglik ühendus.
Antwerpeni Sümfooniaorkester on uhke, et võib olla üks Belgia kahest „kuninglikust“ orkestrist (rahvusvaheliselt tuntakse neid ka kui Flaami Kuninglikku Filharmooniaorkestrit), jagades au Liège’i orkestriga prantsuse keelt kõnelevas Belgia piirkonnas.
Flandria ja Belgia suursaadik.
Antwerpeni Sümfooniaorkester on Flandria kultuurisaadik, kelle rahvusvahelised kontserditurneed toovad järjest laiemat tuntust nii neile endile kui ka nende kodukohale. Orkester esineb regulaarselt Madalmaades ja Saksamaal ning võtab ette ka reise kaugemale. Üles on astutud kuulsates saalides, nagu Viini Musikverein ja Konzerthaus, Salzburgi Festspielhaus, Amsterdami Concertgebouw, Tōkyō Suntory Hall ja Bunka Kaikan Hall, Kölni ja Müncheni Filharmoonia saalid, Budapesti Kunstipalee ja Pekingi Suur Rahvusteater.
Firmin Ngrébada

Firmin Ngrébada (sündinud 1968) on Kesk-Aafrika Vabariigi riigitegelane, alates 25. veebruarist 2019 kuni 15. juunini 2021 Kesk-Aafrika Vabariigi peaminister. Ngrébada on valitsuse ja 14 mässuliste grupi kompromisskandidaat, tema ametissenimetamine oli osa rahuleppest, millega püüti lõpetada riigis toimuvat kodusõda. Ta oli rahuläbirääkimistel valitsuse esindaja.
Karjäär.
Ngrébada oli peaminister Faustin-Archange Touadéra ametiajal peaministri büroo juhataja Simplice Sarandji asetäitja. Hiljem sai temast presidendi büroo juhataja.
Taneti Maamau

Taneti Maamau (sündinud 16. septembril 1960) on Kiribati poliitik, alates 11. märtsist 2016 Kiribati president.
Ta oli 2016. aasta presidendivalimistel opositsiooni ainus kandidaat ning ta sai ka uue erakond Tobwaan Kiribati Party koalitsiooni toetuse. Teda toetas valimistel ka ekspresident Teburoro Tito, kes oli president enne maksimaalsed 12 aastat ametis olnud Anote Tongi. Detsembris 2015 valiti ta Maneaba ni Maungatabusse (Kiribati parlamenti), Maamau kandideeris kodupaigas Onotoal. Enne seda oli ta president Tito valitsuses rahandusminister. 
3. augustil 2018 nimetati ta Lõuna-Vaikse ookeani ülikooli kantsleriks.
Harovski rajoon

Harovski rajoon on 2. järgu haldusüksus (rajoon) Venemaal Vologda oblasti keskosas. Selle keskuseks on Harovski linn.
Rajooni suuremad jõed on Kubena ja selle lisajõgi Sit.
Rajoon jaguneb halduslikult 11 külanõukoguks ja 1 linnaks ning moodustab 1 kohaliku omavalitsuse üksuse, Harovski munitsipaalringkonna.
Rajoon moodustati 1929. aastal.
Säsikiired

Säsikiired on puidus radiaalselt kulgevad pehme tekstuuriga kanalid, mille kaudu toimub puu gaasivahetus ning toitainete liikumine niinest säsi poole.
Ülesanded.
Säsikiirte ülesanne on toitainete säilitamine ja juhtimine. Need võimaldavad veel, mineraalidel ja orgaanilistel ainetel puidus radiaalsuunaliselt liikuda. Säsikiired juhivad toitaineid tüve keskelt perifeeria poole. Säsikiirte ülesanne on toita ka kambiumi. Suvel ladestuvad säsikiirtesse toitained, millest saab puu energiat järgmisel kevadel kasvu alustamiseks, aga ka kahjustuste ja vigastustega toimetulekuks.
Struktuur.
Säsikiired esinevad kaheidulehelistel taimedel ja on selgesti nähtavad tüve ristlõikel. Nad paiknevad nii puutüves, -juurtes kui ka -okstes.
Säsikiired koosnevad ühest või mitmest kihist parenhüümirakkudest. Säsikiired on puidus nõrk koht, sest need sisaldavad palju toitaineid, mistõttu pakuvad soodsaid tingimusi seente kasvuks ja levikuks. Lülipuidu moodustumisel säsikiired ummistuvad ja rakud surevad. Säsikiired on sageli nähtavad palja silmaga.
Säsikiired jagunevad kahte rühma. Esimesse rühma kuuluvad primaarsed ehk esisäsikiired. Primaarsed säsikiired paiknevad parenhüümis radiaalselt juhtkimpude vahel. Need jagavad tüve ja juure esiksüleemi radiaalseteks sektoriteks. Esisäsikiired moodustuvad põhikoe kitsastest pikiribadest, mis ulatuvad säsist kooreni. Puidus on säsikiired kitsad, aga koores on nad laiemad. Sekundaarsed ehk teissäsikiired tekivad varre teiskasvu ajal laiuti niinekimbu sees. Teissäsikiired moodustuvad kambiumist ja ei ulatu säsini (ei jõua steeli sisemuseni). Sekundaarsed säsikiired on lühemad kui primaarsed säsikiired.
Säsikiirte maht.
Erinevates puudes on säsikiirte maht erinev. Lehtpuude puidus on säsikiirte maht suurem kui okaspuude puidus. Juurepuit sisaldab säsikiiri rohkem kui tüve- ja oksapuit. Tavalisematel pargipuudel jääb säsikiirte maht 4% (männil) ja 28% (tammel) vahele.
Säsikiirte maht on okaspuude puidus 5–6%, kuid lehtpuudel umbes 15%. See on seotud sellega, et talveperioodil langetavad puud lehed ja kevadel on uute lehtede kasvamiseks vaja rohkem toitaineid.
Barzelletta

Barzelletta (sõna-sõnalt 'nali', 'pilge') oli populaarne luulevorm, mida kasutati Itaalia 15. ja 16. sajandi "frottola"-tekstides.
Vorm.
Tekst koosneb kahest osast. Esimene pool ehk refrään ("ripresa") on neljarealine abba või abab riimiskeemiga. Teine pool ehk salm ("stanza") on kuue- või kaheksarealine, kusjuures "stanza" viimane osa on "volta" 'pööre', see tähendab reapaar, mille viimane rida riimub refrääni esimese reaga.
Näiteks Lorenzo il Magnifico karnevalilaulu "Trionfo di Bacco e Arianna" tekst on "barzelletta":
"Quantè bella giovinezza,"
"che si fugge tuttavia!"
"chi vuol esser lieto, sia:"
"di doman non cè certezza."
"Questè Bacco ed Arïanna,"
"belli, e lun de laltro ardenti:"
"perché l tempo fugge e inganna,"
"sempre insieme stan contenti."
"Queste ninfe ed altre genti"
"sono allegre tuttavia."
"Chi vuol esser lieto, sia:"
"di doman non cè certezza."
Tüüpilised on kaks kuni viis salmi, millest iga järel on refrään või osa sellest, enamasti kaks rida. Sarnase ülesehitusega on Itaalia "ballata" ja "lauda", prantsuse "virelai" ja Hispaania "cantiga" ja "villancico" tekstid.
Mežduretšenski rajoon

Mežduretšenski rajoon on 2. järgu haldusüksus (rajoon) Venemaal Vologda oblasti keskosas. Selle keskuseks on Šuiskoje küla.
Rajooni suurim jõgi on Suhhona.
Rajoon moodustab ühe kohaliku omavalitsusüksuse, Mežduretšenski munitsipaalringkonna, ja jaguneb halduslikult 8 külanõukoguks.
Rajoon moodustati 1929. aastal.
Irene Montero

Irene María Montero Gil (sündinud 13. veebruaril 1988 Madridis) on Hispaania poliitik, vasakpopulistliku erakonna Podemos liige. Ta on 13. jaanuarist 2020 kuni 21. novembrini 2023 Hispaania võrdõiguslikkuse minister.
Ta astus 2006. aastal Madridi autonoomsesse ülikooli, mille lõpetas 2011. aastal psühholoogia bakalaureusekraadiga. Õpingute ajal elas ta viis kuud Tšiilis ning töötas ka elektroonika ja kodumasinate müüjana. 2013. aastal sai ta magistrikraadi hariduspsühholoogias. Ta on olnud Madridi autonoomse ülikooli doktorant.
Ta astus Hispaania Kommunistlike Noorte Ühingusse 16-aastaselt. Ta astus Podemosse 2014. aastal (koos Rafa Mayoraliga).
Ta on 2016. aastast Hispaania parlamendi alamkoja liige ja 13. jaanuarist 2020 kuni 21. novembrini 2023 Hispaania võrdõiguslikkuse minister.
Isiklikku.
Tema elukaaslane on poliitik Pablo Iglesias Turrión. Neil on kaksikud pojad (sündinud 2018) ja tütar (sündinud 2019). 12. märtsil 2020 teatati, et ta on (koos elukaaslasega) nakatunud koroonasse.
Eva Kotchever

Eva Kotchever (kodanikunimi Chawa Złoczower; 16. juuni 1891 Mława Poola – 17. detsember 1943 Auschwitzi koonduslaager) oli poola kirjanik.
Ta oli ka ameerika feminist ja kunstnik. Ta lõi New Yorgis lesbiinstituudi nimega "Eve's Hangout".
Suletud ümbrik

Suletud ümbrik on 1934. aastal Tartus ilmunud "Eesti raamatu 400 a. juubeli romaanivõistluse" romaanide kogumik. 
Selles avaldati romaanivõistlusele esitatud kõigi käsikirjade katkendid.
Raamat konfiskeeriti järeltsensuuri poolt moraalivastase sisu pärast. Edasikaebamise järel tagastati müümata eksemplarid kirjastusele.
Autorid.
Illustreerija: Gori
2018. aasta pretendentide turniir

2018. aasta male MM-võistluste tiitlipretendentide turniir (inglise keeles "World Chess Championship Candidates Tournament 2018") oli 2018. aastal Berliinis peetud male MM-võistluste pretendentide turniir. 
Turniiri võitis Ameerika Ühendriike esindav 25-aastane suurmeister Fabiano Caruana, kes sai õiguse kohtuda MM-tiitlimatšis valitseva maailmameistri Magnus Carlseniga. 
2018. aasta pretendentide turniir peeti märtsis 2018 Berliinis. Osavõtjaid oli kaheksa. Mängiti kaks ringi ringsüsteemis (kokku 14 vooru), ajakontrolliga 100 minutit 40 käigule, seejärel 50 minutit järgmisele 20 käigule, mille järel anti 15 minutit mängu lõpuni ühes 30 sekundi lisandumisega iga käigu kohta. 
Reglement määratles, et kui osavõtjad kogusid võrdse arvu punkte, siis sai määravaks omavaheliste kohtumiste seis, kui see osutus viigliseks, siis sai määravaks suurem võitude arv, kui ka see oli võrdne, siis sai määravaks parem Bergeri koefitsient. Kui ka see oli võrdne, siis otsustas lisapartiide tulemus. 
Turniir kuulus 22. kategooriasse. Peakohtunikuna tegutses Kanada rahvusvaheline arbiiter Hal Bond.
Auhinnafond moodustas 420 000 USA dollarit (esikohale tulnud maletaja sai 95 000 dollarit).
Sile ebaküdoonia

Sile ebaküdoonia ("Chaenomeles speciosa") ehk kõrge ebaküdoonia on roosõieliste sugukonda ebaküdoonia perekonda kuuluv heitlehine põõsas.
Kirjeldus.
Taime kasvukuju on püstine. Sile ebaküdoonia võib kodumaal kasvada üle kahe meetri kõrguseks põõsaks. Õite värvus on oranžpunasest kuni valgeni.
Sergei Šipov

Sergei Jurjevitš Šipov (vene keeles Сергей Юрьевич Шипов; sündinud 17. aprillil 1966 Muromis) on vene maletaja, malekommentaator, maletreener ja maleliteraat, rahvusvaheline suurmeister (1996). 
Šipov sai suurmeistriks 30-aastaselt 1996. aastal. Neli aastat varem oli ta FIDE-lt saanud rahvusvahelise meistri nimetuse. 1998. aastal Peterburis peetud Venemaa meistrivõistlustel (mängiti Šveitsi süsteemis, 60 osavõtjat) jagas esikohta koos Aleksandr Morozevitši, Pjotr Svidleri ja Konstantin Sakajeviga, kuid Bergeri koefitsientide alusel jäi talle neljas koht.
Šipov on mänginud FIDE maailmameistrivõistlustel (nokautsüsteemis peetud turniirid). 1999. aastal sai ta Las Vegases turniiritabelis 22. asetuse. Võitis teises ringis Hannes Stefánssoni, kuid kaotas kolmandas ringis Vassõl Ivantšukile tulemusega 0:2 ja langes edasisest konkurentsist välja. Detsembris 2001 sai ta Moskvas turniiritabelis 44. asetuse. Kaotas teises ringis Joël Lautier'le tulemusega 1,5:2,5. 
Šipov on olnud Garri Kasparovi sparringupartner.
Alates 1999. aastast elab ta Moskvas. Tegutseb ka treeneri ja malekommentaatorina.
2020. aasta pretendentide turniir

2020. aasta male MM-võistluste tiitlipretendentide turniir (inglise keeles "World Chess Championship Candidates Tournament 2020") oli aastatel 2020–2021 Jekaterinburgis peetud kaheringline male maailmameistrivõistluste pretendentide turniir. Turniiri võitja sai õiguse kohtuda MM-tiitlimatšis valitseva maailmameistri Magnus Carlseniga.
Kaheksa osavõtjaga 2020. aasta pretendentide turniir kavatseti pidada 15. märtsist kuni 5. aprillini. Reglemendi järgi tuli mängida kaks ringi ringsüsteemis (kokku 14 vooru), ajakontrolliga 100 minutit 40 käigule, seejärel 50 minutit järgmisele 20 käigule, mille järel antakse 15 minutit mängu lõpuni ühes 30 sekundi lisandumisega iga käigu kohta. 
Turniir kuulus 21. kategooriasse. Peakohtunik oli Serbia rahvusvaheline arbiiter Nebojša Baralić.
Auhinnafond oli 500 000 eurot.
Märtsis 2020 koroonapandeemia tingimustes alanud turniiri peatas 26. märtsil FIDE president Arkadi Dvorkovitš pärast seda, kui teatati, et Venemaal peatati kõik rahvusvahelised lennud. Lubati, et turniiri teine ring mängitakse kohe, kui tingimused seda võimaldavad.
Turniiri teine ring peeti aprillis 2021.
Turniiri lõpptulemused.
Kaheringlise turniiri võitis Jan Nepomnjaštši, edestades Maxime Vachier-Lagrave'i (2. koht), Anish Girit (3. koht) ja eelmise pretendentide turniiri võitjat Fabiano Caruanat (4. koht).
28. aprillil 2021 peetud turniiri lõputseremoonial sai Nepomnjaštši loorberipärja ja kuldmedali, Vachier-Lagrave hõbe- ning Giri pronksmedali.
Põhja-Cuanza provints

Põhja-Cuanza provints (umbundu "Konano Kwanza") on 1. järgu haldusüksus (provints) Angolas.
Lõuna-Cuanza provints

Lõuna-Cuanza provints (umbundu "Kwanza Kombuelo") on 1. järgu haldusüksus (provints) Angolas.
Serravalle

Serravalle on omavalitsus ("castello") San Marino põhjaosas. Piirneb Domagnano ja Borgo Maggiore omavalitsustega ning Itaalias Rimini provintsi Verucchio, Rimini ja Coriano omavalitsusega.
Serravalle on San Marino suurim ja tihedaima asustusega omavalitsus.
Keskaegsetes allikates on koha nimi Castrum Olnani. Serravallet on esmamainitud 962. aastal ühes Otto I kirjas.
Omavalitsuses asub San Marino rahvarikkaim asula Dogana.
Blake Shelton

Blake Tollison Shelton (sündinud 18. juunil 1976) on Ameerika kantrilaulja ja televisioonitegelane. 
Shelton on tuntud kohtunik telesaadetest "Nashville Star", "Clash of the Choirs" ja "The Voice". 
Elukäik.
Shelton sündis Oklahomas Ada'is. Tema isa oli ilusalongi omanik ja automüüja. 
Shelton hakkas laulma juba lapsena ja 12-aastaselt õppis ta kitarri mängima. 15-aastaselt oli ta kirjutanud oma esimese laulu. 13. novembril 1990 hukkus autoõnnetuses tema vanem vend Richie Shelton. Pärast keskkooli kolis ta Tennessee osariiki Nashville'i lauljakarjääri tegema.
Ta on olnud telesaate "The Voice" kohtunik selle loomisest saadik ning kuuel korral on võitnud tema meeskonna liige.
Teravahambuline aktiniidia

Teravahambuline aktiniidia ("Actinidia arguta") on õistaim aktiniidia perekonnast.
Levik.
Teravahambuline aktiniidia levib südajast aktiniidiast veidi lõuna pool. Teravahambulise aktiniidia looduslikud kasvukohad on okaspuumetsad, laialehiste lehtmetsade ja mägimetsade hõredamad alad, näiteks tuulemurrualad ja põlendikud. Taim kasvab looduslikult Kaug-Ida järgmistes piirkondades:
Kirjeldus.
Kasvavad oma kodumaal kuni 25 m kõrguseks, tüve läbimõõt võib ulatuda kuni 18 sentimeetrini. Taimel on piklikovaalsed või laielliptilised 8–15 cm pikkused lehed. Lehe tipp on lühidalt teritunud, serv on teravsaagjas, lehe pealmine külg on tumeroheline, alumine külg heleroheline. Leherootsu pikkus on 8 cm. Teravahambulisel aktiniidial on kaks vormi: Jaapani ja Kaug-Ida, millel saab vahet teha lehtede järgi. Jaapani vorm eristub pikema lehe ja leherootsu põhjal, leht on paksem ja nahkjas.
Teravahambulisel aktiniidial on rohekasvalged 2 cm läbimõõduga õied. Üldiselt on aktiniidiad kahekojalised, kuid teravahambulisel aktiniidial võib olla ka mõlemasugulisi õisi. Kui enamasti paiknevad emasõied lehtede kaenlas üksikult, siis isasõied paiknevad 2–6 kaupa rühmas. 
Taim on tundlik kevadiste öökülmade suhtes, näiteks võivad öökülmade korral mais või juunis hävida lehed ja noored võrsed. Kevadised külmakahjustused võivad saaki vähendada või selle hävitada. Õitsemisaeg on südajase aktiniidia omast kaks nädalat hilisem – juunis kuni juulis. Taime vilju nimetatakse marjadeks. Need on rohekaskollased, lihakad ning sisaldavad pruune väikeseid seemneid. Viljaliha on kollakasroheline, magus, aromaatne ja söödav. Liik on võib olla südajast aktiniidiast kuni kaks korda saagikam, kuid see on väga ebastabiilne. Oma levialas talub isegi temperatuuri –50 °C. Eestis võrdlemisi külmakindel, kuid võib vajada talvekatet. Sageli saavad taimed talvekahjustusi ega anna saaki või ei jõua saak valmida.
Kasvunõuded.
Taravahambuline aktiniidia on võrreldes südaja aktiniidiaga suvesoojuse ja valguse suhtes nõudlikum. Eelistab kasvada poolvarjus. Sobivamad on nõrgalt happelised kuni neutraalsed viljakad mullad. Kuna taimel on pinnalähedane juurestik, siis ei sobi väga kerged liivased ega ka raskemad mullad, mis ei lase sademeid läbi. Eelistatumad kasvukohad Eestis on saared ja läänerannik.
Kasutamine.
Marju kasutatakse veini valmistamiseks ja magusatööstuses.
Sordiaretus.
Esimesed sordid aretati Kiievis 20. sajandi lõpus. Samuti on sorte aretatud Venemaal Moskvas. Aretatud kultuurvormide keskmine vilja mass võib olla 3,6–25 g ning saak kuni 18 kg taime kohta.
Biokeemiline koostis.
Teravahambulise aktiniidia viljades on C-vitamiini sisaldus 65–90 mg toormassi kohta.
STS-87

STS-87 oli NASA Space Shuttle'i programmi 88. missioon ja kosmosesüstik Columbia 24. missioon.
Missioon startis 19. novembril 1997 ja selle eesmärkideks oli kaaluta olekus katsete tegemine, kahe kosmosekõnni sooritamine ja SPARTAN-201 eksperimendi paigutamine orbiidile ja selle kinnipüüdmine. See oli esimene kord kui Columbia pardalt väljuti avakosmosesse. Avakosmosesse plaaniti Columbia pardalt väljuda juba missiooni STS-5 ajal, kuid siis jäi see skafandri rikke tõttu ära. Missiooni ajal sai Takao Doi esimeseks jaapanlaseks, kes on käinud avakosmoses ja Leonid Kadenjukist esimene ja seni ainus iseseisva Ukraina kodanik, kes on käinud kosmoses.
Columbia naasis Maale 5. detsembril.
Tiiu Mägi

Tiiu Mägi (sündinud 23. jaanuaril 1959) on eesti ettevõtja ja KutiMuti Noortelaagri juht.
Haridus.
Ta lõpetas 1977. aastal Rakvere I Keskkooli ning jätkas õpinguid Tartu Ülikooli õigusteaduskonnas, mille ta lõpetas 1992. aastal. Lisaks on ta omandanud 2002. aastal noorsootöötaja kutse Tallinna Pedagoogilises Seminaris ning läbinud magistrikursuse 2008-2010 EMTA Lavakoolis.
KutiMuti Noortelaager.
1996. aastast juhib Laulasmaal KutiMuti Noortelaagri tegevust. Alates 2004.aastast tegutseb KutiMuti Noortelaagri juures tema juhitud Laulasmaa Õpilasmaleva rühm.
MTÜ Aktiivikeskus.
Ta on MTÜ Aktiivikeskus loomise eestvedaja, mis alates 2002. aastast korraldab avalikkusele kultuuri- ja spordiüritusi. Üks neist on Teenifest, rahvusvaheline noorte teatrifestival, mida peetakse alates 2003. aastast. Festivali organiseerib Tiiu Mägi juhitav noorte teatriklubi KutiMuti Stuudio. Lisaks on ta seotud Pärtlipäeva pärlide suvelõpu festivaliga Laulasmaal, mis toimub aastast 2012.
Aktiivikeskus on alates 2004. aastast korraldanud Libahundi jälge, seikluslikku rogaini, kaks korda aastas - kevadel ja sügisel. Selle raames on eestlastest rogainisõbrad orienteerunud Põhja-Eesti kaunimatele maastikele, väikesaartele (Naissaar, Aegna, Pakri saared) ning isegi Soome Sipoonkorpi Rahvuspargis.
Azali Assoumani

Azali Assoumani (araabia keeles غزالي عثماني‎, sündinud 1. jaanuaril 1959) on Komooride poliitik, alates 26. maist 2016 Komooride president. Ta on varem riiki juhtinud kahel korral, 1999–2002 ning 2002–2006. Ta tuli 30. aprillil 1999 võimule riigipöördega, kukutades presidendi kohusetäitja Tadjidine Ben Said Massounde, keda ta kahtlustas Ndzwani iseseisvusliikumisele kaasa aitamises. Assoumani võitis 2002. aasta Komooride presidendivalimised, millel kandideerimiseks ta pidi mõneks ajaks tagasi astuma.
15. mail 2016 teatas Komooride Põhiseaduskohus, et Assoumani võitis presidendivalimised ning temast sai Ikililou Dhoinine mantlipärija.
2022. aasta mais sai Azali Assoumani Maroko Komoori saatkonnalt Aafrika trofee kontinentaalse eristuse.
Brenti toornafta

Brenti toornafta on toornafta tüüp ning üks kahest peamisest toornafta hinnatasemest maailmas. Brenti toornafta pärineb neljast Põhjamere regioonist: Brentist, Fortiesest, Osebergist ja Ekofiskist.
Krumbach (Vorarlberg)

Krumbach on vald Austria Vorarlbergi liidumaal Bregenzi ringkonnas.
Geograafia.
Vald asub Vorderwaldis, mis on Bregenzerwaldi osa. Kaks jõge, Weißach ja Bolgenach, voolavad läbi Krumbachi. Krumbachi maastikku iseloomustavad arvukad turbarabad.
Krumbach on Saksamaa-Austria kogukonnaprojekti "Naturpark Nagelfluhkette" liige.
Kultuur.
Kihelkonnakirik Hl. Martin ehitati kohalike poolt ja pühitseti 1806. aastal. Kiriku sisustus on osaliselt barokne ja osaliselt barokiseeritud 18. ja 19. sajandist.
Giesseni sild on puitsild üle Bolgenachi jõe, mis ehitati 1792. aastal. Tänapäeval kasutavad silda peamiselt jalutajad, kes soovivad matkata Krumbachist Riefensbergi.
Krumbachis asuva kaevu uuendamiseks telliti 1999. aastal "Dorfbrunnen" (külakaev). Bregenzerwaldi kunstnik Herbert Meusburger kujundas kaevu, mis kujutas endast kodaniku ja kiriku vahelist portaali.
Bregenzerwald Umgang (sõna otseses mõttes "Bregenzerwaldi jalutuskäik") näitab 12 traditsioonilise küla kujundust Bregenzerwaldis, sealhulgas Krumbachi. Maastiku, avalike hoonete, elamute ja igapäevaste objektide kaudu antakse jalutajatele teavet Bregenzerwaldi tüüpilise arhitektuuristiili kohta läbi sajandite. Bregenzerwaldi jalutuskäigu keskmes Krumbachis on turbarabad.
Langen bei Bregenz

Langen bei Bregenz on vald Austria Vorarlbergi liidumaal Bregenzi ringkonnas.
Paul Reets

Paul Reets (5. juuli 1924, Tallinn – 25. detsember 2016, Readingi hooldekodu, Bostoni lähedal) oli väliseesti kunsti- ja kirjanduskriitik.
Ta oli kunstiühingu Pallas auliige.
2011. aastal kinkis Bostonis elav Paul Reets Underi ja Tuglase Kirjanduskeskusele oma kultuuriloolise kogu.
Domagnano

Domagnano on omavalitsus ("castello") San Marinos. Piirneb Faetano, Serravalle ja Borgo Maggiore omavalitsustega ning Itaalias Rimini provintsi Coriano omavalitsusega.
Vallas asub San Marino ainuke lennuväli, 650 m pikkune ja 30 m laiune murukattega Torraccia lennuväli.
Teaniin

Teaniin, samuti tuntud kui L-γ-glutamüületüülamiid ja N5-etüül-L-glutamiin on aminohape, mida leidub peamiselt taimedes ja teatud seeneliikides. See avastati 1949. aastal rohelise tee koostisest ning 1950. aastal eraldati selle ekstrakt "gyokuro" lehtedest.
Harald Vellner

Harald Vellner (Wellner) ("pseudonüümid Ajaleheneeger, Boheme, leheneeger, Piibeleht"; 2. märts 1893 Palupera, Valgamaa – 2. märts 1970 Älvsjö, Stockholm, Rootsi) oli Eesti ajakirjanik, Estonia teatri näitejuht ja lavastaja.
Harald Vellner sündis Vanamõisas Palupera vallas Tartumaal ja õppis Otepää kihelkonnakoolis, õppis keeli ning osales Peterburis ja Helsingis ajakirjanduskursustel. 
Ajakirjanikutööd alustas 1913 Tartu ajalehtedes Meie Aastasada ja Tartu Päevaleht, selle kõrvalt töötas Estonia teatris dramaturgi ja lavastajana. Aastatel 1915–1917 oli Estonia dramaturg ja lavastaja. 1917–1918 töötas ajalehe Sakala peatoimetajana. 1918. aastal oli Eesti Päevalehe peatoimetaja Peterburis. Aastatel 1919–1938 oli Vaba Maa toimetuses päevauudiste osakonna toimetaja, kus arvustas peamiselt Tallinna teatreid. Oli Eesti Ajakirjanike Liidu esimees 1927–1928. 
Draamastuudio teatrikoolis õpetas teatriajaloo kursust ja töötas kuni 1939. aastani ka Esto-Muusika äris. 1939 siirdus Soome ajalehe Helsingin Sanomat juurde, kus tegi kaastööd Skandinaavia ja Inglise ajakirjandusväljaannetele. 1940. aastal oli Harald Vellner üks Soome kaitsepolitsei Valpo infoallikas, kes informeeris 21. juuni 1940 meeleavalduse organiseerijatest.
1944. aastal kolis Rootsi, kus tegi arhiivitööd ja kaastööd Eesti Päevalehele.
Harald Vellner on maetud Stockholmi Metsakalmistule.
Borgo Maggiore

Borgo Maggiore on omavalitsus ("castello") San Marinos. Piirneb Faetano, Serravalle, Domagnano, Fiorentino, San Marino ja Acquaviva omavalitsustega ning Itaalias Rimini provintsi Verucchio omavalitsusega.
Serravalle järel rahvaarvult ja pindalalt teine omavalitsus San Marinos.
Rõhu oja

Rõhu oja on oja Tartumaal.
Oja algab Haagelt ja suubub Elva jõkke. 
Oja on 8 km pikk, valgalaga 16 ruutkilomeetrit. Oja läbib Rõhu paisjärve.
Enamikus osas on oja tugevasti muudetud, voolates mööda sirgeid kraave.
Parham Maghsoodloo

Parham Maghsoodloo (pärsia keeles پرهام مقصودلو; sündinud 11. augustil 2000 Gonbad-e Kavusis Golestāni provintsis) on iraani maletaja, rahvusvaheline suurmeister (2016). 
Maghsoodloo tuli 15-aastaselt 2015. aastal Aasia meistrivõistlustel kuuendaks ja kvalifitseerus samal aastal Bakuus toimunud maailma karikaturniirile (128 osavõtjat), kus sai turniiritabelis 124. asetuse. Avaringis kaotas viienda asetuse saanud Wesley Sole tulemusega 0:2. 
Rahvusvaheliseks meistriks ja suurmeistriks sai ta 16-aastaselt 2016. aastal (mõlemad nimetused kinnitati samal FIDE kongressil, mis peeti septembris 2016 Bakuus).
Maghsoodloo on kahekordne Iraani malemeister (2017, 2018). 2018. aastal tuli Gebzes juunioride maailmameistriks.
Jaanuaris 2019 mängis ta Tata Steeli 14. kategooria turniiril, kus jäi jagama 7.–8. kohta. 
Võistkondlik esinemine.
Maghsoodloo on esinenud Iraani võistkonna koosseisus kahel maleolümpial (2016, 2018). 2016. aastal mängis ta teisel (esimesel laual Ehsan Ghaem-Maghami) ja 2018. aastal esimesel laual; Iraan sai vastavalt 16. ja 17. koha).
STS-86

STS-86 oli NASA Space Shuttle'i programmi missioon.
Missiooni raames külastati Vene kosmosejaama Mir. Juunis 1997 oli ebaõnnestunud põkkumise ajal jaama ramminud Vene transpordilaev Progress, mis dehermetiseeris Spektri mooduli ja ohustas jaama meeskonnaliikmete elusid. Kuna Foale'i eelkäija, Jerry Linengeri jaamas viibimise ajal oli seal olnud tulekahju, oli NASA tugeva poliitilise surve all ning peadirektor Daniel Goldin pidi otsustama, kas NASA astronautide saatmine jaama lõpetada või mitte. Lõpliku otsuse saata Daniel Wolf kosmosesse langetas Goldin ööl enne starti.
STS-86 ajal vahetati jaama meeskonda ning Maale naasva Michael Foale'i asemel jäi jaama David Wolf. Lisaks käisid Scott Parazynski ja Vladimir Titov avakosmoses jaama hooldustöid tegemas.
Atlantis naasis Maale 6. oktoobril ning läks seejärel hooldusesse, lennates uuesti 2000. aastal.
Ehsan Ghaem-Maghami

Ehsan Ghaem-Maghami (pärsia keeles احسان قائممقامی‎; sündinud 11. augustil 1982 Teheranis) on iraani maletaja, rahvusvaheline suurmeister (2001). 
Ghaem-Maghami sai suurmeistriks 19-aastaselt 2001. aastal. Aasta varem oli ta FIDE-lt saanud rahvusvahelise meistri nimetuse.
Ta on 13-kordne Iraani malemeister (1998, 1999, 2001, 2003, 2005, 2007, 2008, 2010, 2011, 2012, 2014, 2015, 2020).
Ghaem-Maghami on pääsenud mängima kolmele FIDE MM-turniirile: 2000. aastal New Delhis kaotas avaringis Christopher Lutzile tulemusega 1,5:2,5 ja 2001. aastal Moskvas kaotas avaringis Aleksandr Grištšukile 0,5:1,5. 2004. aastal Tripolis, kus sai turniiritabelis 92. asetuse, võitis ta avaringis kunagist tiitlipretendenti Rafajel Vahanjani tulemusega 2:0, kuid teises ringis kaotas MM-turniiri võitnud Rustam Qosimjonovile 0,5:1,5.
Ghaem-Maghami on mänginud neljal maailma kariakturniiril (2005, 2007, 2009, 2019; kõik peeti Hantõ-Mansiiskis). 2005. aastal kaotas ta avaringis Jevgeni Najerile tulemusega 0,5:1,5, 2007. aastal pääses teise ringi, kus kaotas Vladimir Hakobjanile 0,5:1,5, 2009. aastal kaotas avaringis taas Najerile 0,5:1,5. 2019. aastal võitis juunis Ammanis peetud Lähis-Ida tsooniturniiri ja kvalifitseerus maailma karikale, kus kaotas avaringis Yu Yangyile tulemusega 2,5:3,5.
Intsindent.
2011. aastal eemaldati ta Korsikal peetud turniirilt, kuna keeldus mängimast osavõtjaga Iisraelist.
Võistkondlik esinemine.
Ghaem-Maghami on esinenud Iraani võistkonna koosseisus üheksal maleolümpial (2000–2016). Ta kuulus võistkonda ka ainsal korral kui Iraan pääses mängima võistkondlikele maailmameistrivõistlustele (2001. aastal Jerevanis jäi Iraan viimasele so üheksandale kohale).
Aryan Gholami

Aryan Gholami (pärsia keeles آرین غلامی; sündinud 26. juulil 2001 Qā’emshahris Māzandarāni provintsis) on iraani maletaja, rahvusvaheline suurmeister (2020). 
Gholami tuli 2009. aastal Antalyas noorte maailmameistriks U8-vanuseastmes. 2016. aastal andis FIDE talle rahvusvahelise meistri nimetuse. 
2016. aastal Bakuus toimunud maleolümpial tegi Gholami kaasa Iraani võistkonna varumängijana (Iraan sai 16. koha). 2018. aastal ta Iraani olümpiavõistkonda ei pääsenud.
Aastavahetusel 2018/2019 mängis Gholami Stockholmis Riltoni karikaturniiril. Lisaks põhiturniirile (jagas 5.–13. kohta), mängis ta kaasa välkturniiril, kus pärast kuut vooru omas kuus punkti. Seitsmendas voorus sai ta vastaseks Iisraeli rahvusvahelise meistri Ariel Erenbergi. Gholami keeldus poliitilistel põhjustel temaga mängimast. Erenberg sai tabelisse kirja punkti, Gholami nulli. Mõlemad lõpetasid turniiri seitsme punktiga ja 2.–4. koha jagamisega. Veebruaris 2019 käis Gholami ajatolla 'Alī Khāmene'ī vastuvõtul.
Juunis 2019 tuli Gholami Ammanis Lähis-Ida tsooniturniiril kolmandaks ja maailma karikaturniirile ei kvalifitseerunud. Septembris 2019 jagas ta esikohta Xingtais peetud Shanghai Koostööorganisatsiooni lahtisel turniiril.
Oktoobris 2019 jagas Gholami Mumbais peetud noorte MM-il U18-vanuseastmes 4.–10. kohta (jäi koefitsientide põhjal viiendaks). Ühtlasi täitis Gholami sel turniiril kolmanda suurmeistrinormi. Suurmeistri nimetus kinnitati veebruaris 2020 Abu Dhabis FIDE kongressil.
1981. aasta Pärnu maleturniir

1981. aasta Pärnu suveturniir oli 1981. aasta suvel Pärnus korraldatud maleturniir mitme külalismaletaja osavõtul. 
Pärnu 14 osavõtjaga turniirile oli kutsutud Eesti maletajate kõrval kolm külalissuurmeistrit (Vladimir Antošin, Gennadi Kuzmin ja Anatoli Lutikov), Moskva meister Boriss Zlotnik, Ukraina 1979. aasta malemeister Volodõmõr Ohhotnõk, kolmekordne Leningradi malemeister Vadim Faibissovitš ja naiste maailmameister Maia Tšiburdanidze. 
Kuigi Eesti maletipud Iivo Nei, Hillar Kärner ja Jaan Ehlvest ei saanud turniiril osaleda, oli Eesti maleparemik siiski esindatud (Aleksander Veingold, Aarne Hermlin ja Helmut Luik). Kaasa tegi ka käimasolevatel kirimale maailmameistrivõistlustel (1977–1983) liidripositsioonil olev Tõnu Õim
Turniiri võitis meister Aleksandr Veingold, kes püsis kogu turniiri vältel liidrite hulgas.
Turniiri lõpptulemus.
1. Veingold 9 punkti, 2. Tšiburdanidže 8,5 p, 3.–5. Antošin, Zlotnik ja Kuzmin 8 p, 6. Faibissovitš 7,5 p, 7.–9. Lutikov, Ohhotnik ja Hermlin 7 p, 10. Rudolf Kimmelfeld 6,5 p, 11. Luik 4,5 p, 12. Endel Kivioja 4 p, 13. Õim 3,5 p, 14. Ants Tamme 2,5 p.
Pärast turniiri.
Just pärast seda võistlust kutsus naiste maailmameister Tšiburdanidze Aleksander Veingoldi oma treeneribrigaadi seoses eelseisva MM-tiitlimatšiga (matš Nana Alekhsandriaga algas septembris 1981).
Rājshāhi jaotis

Rājshāhi jaotis (bengali রাজশাহী বিভাগ, "Rājśāhī bibhāg") on 1. järgu haldusüksus (jaotis) Bangladeshi loodeosas.
Jaguneb 8 ringkonnaks.
2011. aasta pretendentide turniir

2011. aasta male MM-võistluste tiitlipretendentide matšid (inglise keeles "Candidates Matches 2011 of the World Chess Championship") oli 2011. aastal Kaasanis peetud male MM-võistluste pretendentide turniir. 
Pretendentide turniiri (matšid) võitis Iisraelit esindav 43-aastane suurmeister Boris Gelfand, kes sai õiguse kohtuda MM-tiitlimatšis valitseva maailmameistri Viswanathan Anandiga. 
2011. aasta pretendentide matšid peeti 3.–27. mail 2011 Kaasanis. Osavõtjaid oli kaheksa. Mängiti ajakontrolliga 120 minutit 40 käigule, seejärel 60 minutit järgmisele 20 käigule, mille järel anti 15 minutit mängu lõpuni ühes 30 sekundi lisandumisega iga käigu kohta. Veerand- ja poolfinaalmatšides mängiti neli ja finaalmatšis kuus partiid. Kui matši võitjat ei selgunud, siis mängiti täiendavalt lisapartiid (kiir- ja välkpartiid). 
Auhinnafond moodustas 420 000 eurot (finaali jõudnud maletajad said kumbki 90 000 eurot, poolfinaalmatši kaotanud maletajad said kumbki 60 000 ja veerandfinaalmatši kaotanud igaüks 30 000 eurot).
Ihor Žovkva

Ihor Žovkva (ukraina keeles "Ігор Іванович Жовква"; sündinud 22. oktoobril 1979 Kiievis) on Ukraina diplomaat.
Elulugu.
Ta lõpetas 2001. aastal Kiievi Ülikooli Rahvusvaheliste Suhete Instituudi.
Alates on ta 10. septembrist 2019 on Ukraina Presidendi Kantselei juhi asetäitja.